Tekoäly tutuksi – kysymyslomake
Ohje:
Saat käyttää tekoälyä tehtävän tekemisessä. Älä kuitenkaan kopioi tekoälyn vastauksia sellaisenaan. Muotoile vastaukset itse ja tarkista tekoälyn antamat tiedot silloin, kun sitä pyydetään.
Useimmissa kysymyksissä riittää lyhyt vastaus (1–3 virkettä).

Mitä tekoäly on?

1. Selitä omin sanoin: mitä tekoäly tarkoittaa?


2. Mainitse kolme asiaa, joissa olet itse käyttänyt tekoälyä tai joissa tekoälyä voisi käyttää.

3. Onko tekoäly sama asia kuin internet? Perustele lyhyesti.

4. Onko tekoäly mielestäsi aina oikeassa? Miksi?

5. Mitä tarkoittaa, että tekoäly "oppii" aineistosta?

6. Mitä eroa on tekoälyllä ja tavallisella tietokoneohjelmalla? Anna yksi esimerkki.


7. Mitä tarkoittaa generatiivinen tekoäly? Entä GPT? LLM? Miten tekoäly muodostaa vastauksen?


8. Nimeä vähintään kaksi tekoälypalvelua.

9. Mitä muita tekoälyjä on kuin chat- eli keskusteleva tekoäly? Mainitse kolme esimerkkiä.

10. Valitse yksi tekoälypalvelu ja selvitä tekoälyn avulla:
· mihin sitä voi käyttää?
· kuka sen on tehnyt?
Vastaa lyhyesti.

Tekoälyn käyttö koulussa

11. Mihin koulutehtäviin tekoälystä voisi mielestäsi olla hyötyä?

12. Mihin koulutehtävään tekoälyn käyttö voisi olla huono idea? Miksi?

13. Jos opettaja pyytää sinua kirjoittamaan tekstin täysin itse, onko mielestäsi oikein pyytää tekoälyä kirjoittamaan teksti puolestasi? Perustele.

14. Mitä eroa on sillä, että tekoäly:
A) tekee tehtävän puolestasi
B) auttaa sinua ymmärtämään tehtävän?

15. Keksi yksi tapa käyttää tekoälyä niin, että opit samalla itse.

16. Mitä tietoja itsestäsi ei mielestäsi kannata antaa tekoälylle? Mainitse vähintään kaksi esimerkkiä.


Promptaaminen

Promptilla tarkoitetaan tekoälylle annettua ohjetta tai kysymystä.

17. Mikä on prompti?

18. Kumpi on parempi prompti? Perustele lyhyesti.
A: "Kerro historiasta."
B: "Selitä 8.-luokkalaiselle kolmella lyhyellä kappaleella, miksi teollinen vallankumous alkoi Britanniassa."

19. Muuta seuraava huono prompti paremmaksi:
"Kerro ilmastonmuutoksesta."
Kirjoita oma versiosi.

20. Mitä tarkoittaa, että promptissa annetaan tekoälylle rooli?

21. Kirjoita prompti, jossa pyydät tekoälyä toimimaan opettajana ja auttamaan sinua matematiikan tehtävässä.

22. Miksi tekoälylle kannattaa kertoa, kenelle vastaus on tarkoitettu?

23. Mikä näistä tiedoista voisi parantaa promptia eniten?
"Selitä fotosynteesi."
A) "Olen ihminen."
B) "Olen 8.-luokkalainen ja tarvitsen lyhyen selityksen biologian kokeeseen."
C) "Tykkään videopeleistä."
Valitse ja perustele.

24. Kirjoita prompti, jolla pyydät tekoälyä tekemään vaikeasta tekstistä helpommin ymmärrettävän.

25. Kirjoita prompti, jolla pyydät tekoälyä antamaan palautetta omasta tekstistäsi ilman, että se kirjoittaa tekstiä uudelleen.

26. Mikä tekee mielestäsi promptista hyvän? Mainitse vähintään kolme asiaa.


Kokeile itse: sama kysymys eri prompteilla

Kysy tekoälyltä ensin: "Kerro avaruudesta."

27. Millaisen vastauksen sait? Kuvaile lyhyesti.

28. Muuta promptia nyt tarkemmaksi.
Kirjoita uusi promptisi.

29. Miten tekoälyn toinen vastaus muuttui ensimmäiseen verrattuna?

30. Kumpi vastaus oli sinulle hyödyllisempi? Miksi?


Tekoäly tiedonhaussa

31. Voiko tekoälyä käyttää tiedonhakuun? Kerro yksi hyöty.

32. Mikä voi olla ongelmana, jos käytät tekoälyä ainoana tiedonlähteenä?

33. Mitä tarkoittaa lähdekritiikki?

34. Miksi tekoälyn antama tieto kannattaa joskus tarkistaa muista lähteistä?

35. Nimeä kaksi paikkaa tai lähdettä, joista voisit tarkistaa tekoälyn antaman tiedon.

36. Kumpaan luottaisit enemmän historiallisessa kysymyksessä:
A) tekoälyn vastaukseen
B) museon tai yliopiston verkkosivuun
Voit valita molemmat, mutta perustele.

37. Mitä asioita tarkistaisit, jos tekoäly antaa sinulle yllättävän tiedon?

38. Tekoäly kertoo:
"Suomen ensimmäinen pääkaupunki oli Tampere."
Mitä tekisit seuraavaksi?

39. Tekoäly antaa vastaukselle lähteen. Riittääkö pelkkä lähteen olemassaolo osoittamaan, että vastaus on varmasti oikein? Miksi?


Hallusinaatiot

Tekoäly voi joskus tuottaa vakuuttavan kuuloista mutta väärää tietoa. Tästä käytetään usein sanaa hallusinaatio.

40. Mitä tekoälyn hallusinaatiolla tarkoitetaan?

41. Miksi hallusinaatio voi olla vaarallinen tiedonhaussa?

42. Miksi väärä tekoälyn vastaus voi kuulostaa uskottavalta?

43. Mitä tekisit, jos tekoäly kertoo sinulle asian, jota et ole koskaan ennen kuullut?

44. Keksi esimerkki tilanteesta, jossa tekoälyn väärä vastaus voisi aiheuttaa ongelmia.

45. Pyydä tekoälyä kertomaan sinulle kolme faktaa jostakin itse valitsemastasi aiheesta.
Valitse yksi faktoista ja tarkista se toisesta lähteestä.

46. Minkä faktan tarkistit?

47. Oliko tekoälyn vastaus oikein?
 Kyllä / Ei / Osittain / En saanut asiaa varmistettua

48. Mistä tarkistit asian?

49. Miten voisit pyytää tekoälyä itseään auttamaan vastaustensa tarkistamisessa?


Tekoälyn vertailu

Valitse vähintään kaksi eri tekoälypalvelua. Esimerkiksi kaksi keskustelevaa tekoälyä.

50. Mitä tekoälypalveluita vertailit?

51. Anna molemmille täsmälleen sama kysymys.
52. Kirjoita käyttämäsi kysymys/prompti.

53. Oliko vastausten pituudessa eroa? Millainen?

54. Oliko vastausten tyylissä eroa?

55. Antoivatko tekoälyt saman tiedon?

56. Löysitkö vastauksista ristiriidan? Jos löysit, mikä?

57. Kumpi vastaus oli helpompi ymmärtää? Perustele yhdellä lauseella.

58. Kumpi tekoäly antoi mielestäsi paremmin perustellun vastauksen? Perustele.

59. Tarkistitko jonkin vastauksissa olleen faktan muualta?

60. Muuttuiko mielipiteesi jommastakummasta tekoälystä testin aikana? Miksi?

61. Mitä eroa tekoälypalveluiden välillä huomasit?


Tekoäly testissä

Seuraavissa tehtävissä testataan tekoälyn vastauksen laatua.

62. Kysy tekoälyltä: "Miksi Suomi hävisi Ruotsille 1800-luvulla?"
Lue vastaus.

63. Mitä tarkentavaa kysymystä voisit esittää seuraavaksi?

64. Kysy tekoälyltä jotakin, valitse itse aihe.
Lisää kysymykseen "Selitä minulle tämä asia niin, että 8-vuotias ymmärtää."
Miten vastaus muuttui verrattuna tavalliseen selitykseen?

65. Pyydä tekoälyä perustelemaan jokin vastauksensa.
Muuttuiko tai tarkentuiko vastaus?

66. Kysy tekoälyltä jotakin, johon tiedät itse oikean vastauksen.
Oliko tekoälyn vastaus oikein?

67. Jos tekoäly vastasi väärin, miten huomasit virheen?

68. Pyydä tekoälyä korjaamaan oma vastauksensa.
Mitä tapahtui?


Tekoäly ja luotettavuus

69. Anna arvosana 1–5 sille, kuinka luotettavana pidät tekoälyä tiedonhaussa.

70. Miksi annoit juuri tämän arvosanan?

71. Millaisissa asioissa tekoälyn vastauksia kannattaa erityisesti tarkistaa?

72. Millaisissa tehtävissä tekoälystä voisi olla erityisen paljon hyötyä?

73. Millaisissa tehtävissä tekoälyn käyttö voi haitata omaa oppimista?

74. Mikä on yksi asia, jonka tekoäly tekee mielestäsi paremmin kuin ihminen?

75. Mikä on yksi asia, jonka ihminen tekee mielestäsi paremmin kuin tekoäly?

Oma tekoälyosaaminen

76. Kuinka paljon käytät tekoälyä tällä hetkellä?
En koskaan / Harvoin / Joskus / Usein / Lähes päivittäin

77. Missä tilanteissa käytät tekoälyä useimmiten?

78. Mikä tekoälyn käytössä on sinulle helpointa?

79. Mikä on vaikeinta?

80. Mitä uutta opit tämän tehtävän aikana?

81. Mikä yksi asia tekoälyn käytöstä jäi erityisesti mieleesi?

82. Jos saisit antaa yhdelle kaverille yhden neuvon tekoälyn käytöstä, mikä se olisi?

83. Viimeinen kysymys:
Mitä mielestäsi tarkoittaa vastuullinen tekoälyn käyttö?



Bonus: Tekoälyhaaste

84. Keksi itse kysymys, johon tekoäly voisi helposti antaa väärän tai harhaanjohtavan vastauksen.

85. Testaa kysymyksesi tekoälyllä.

86. Oliko tekoälyn vastaus mielestäsi luotettava?

87. Miten voisit selvittää, oliko vastaus oikea?

88. Kirjoita lopuksi yksi oma sääntösi:
"Kun käytän tekoälyä koulussa, minä..."

